钦定古今图书集成/明伦汇编/宫闱典/第072卷 > 《唐太宗于寝殿侧置太子院谏疏》
## 钦定古今图书集成/明伦汇编/宫闱典/第072卷 > 《唐太宗于寝殿侧置太子院谏疏》

褚遂良

臣闻周两问安，三至必退；汉储侍膳，五日乃来。前贤
作法，规模弘远。《礼》曰：“男子十年出就外傅，出宿于外，
学书计也。”然则古之达者，岂无慈心，减兹私爱，欲使
成立。凡人尚犹如此，况君之太子乎？自当春诵夏弦，
亲近师傅，知人间之庶事，识君臣之大道，使翘足延
首，皆聆善声。若献岁之有阳春，上天之有日月，弘化
“懿德，乃作元良。”伏惟陛下道育三才，功包九叙，新树
太子，莫不欣欣。既已废昏立明，虽称天下瞻望，而教
成之道，实深乖阙。“不离膝下，常居宫内，保傅之说无
畅，经籍之谈蔑如。且朋友不可以深交，深交必有怨；
父子不可以滞爱，滞爱或生𠍴。伏愿远览殷周，近尊
汉魏，不可顿革。”事须阶渐，恒计旬日，半遣还宫。专学
艺以润身，布芳声于天下，则微臣虽死犹曰“生年”